ක්‍රීඩක ක්‍රීඩිකාවන් 3478 දෙනෙකුගේ සහභාගිත්වයෙන් අති සාර්ථකව පෙරේදා පැවැති 12 වැනි එල්.එස්.ආර්. කොළඹ මැරතන් තරගයේ පළමු හා තෙවැනි ස්ථාන කෙන්යානු ක්‍රීඩකයන් දිනා ගනිද්දී ශ්‍රී ලංකා මැරතන් ක්‍රීඩක අජිත් බණ්ඩාර දෙවැනි ස්ථානය හිමිකර ගත්තේය.මෙරට කිසිම මැරතන් තරගයක නුදුටු සහභාගිත්වයකින් යුතුව කොළඹ නිදහස් චතුරස්‍රය අසලින් තරගය ආරම්භ වූයේ ලොකු කුඩා දෙස් විදෙස් තරගකරුවන්ගේ ඉමහත් උද්යෝගයක් ප්‍රදර්ශනය වෙමිණි.කිලෝ මීටර 42ක් අවසානයේ මීගමුව වෙරළ උද්‍යානයෙන් කෙන්යාවේ බර්ගන් ජෙෆ්රි පැය 2යි මිනිත්තු 26යි තත්පර 40කින් තරගය ප්‍රථමයෙන් නිම කළේය.